Foto: Ĵurnalistoj kaj aktivuloj pri homaj rajtoj kontraŭ tribunalo de Istanbulo dum la proceso de pluraj ĵurnalistoj -

http://edition.cnn.com/2011/11/22/world/meast/turkey-journalists/

19/10/2016

Centoj da ĵurnalistoj estis arestitaj, maldungitaj kaj persekutitaj post la provo de puĉo en Turkio – Liberigu ilin. Turkio spertis sangan provon de puĉo la 15-an de julio, kiu mortigis pli ol 250 personojn, kaj celis gravajn demokratiajn instituciojn, kiel la Grandan Nacian Asembleon de Turkio (TBMM)

La internacia kaj eŭropa Federacio de la Ĵurnalistoj (FIJ-FEJ) senkondiĉe kondamnas la puĉon, kaj la uzadon de perforto kontraŭ la civitanoj, la ĵurnalistoj kaj la novaĵentreprenoj.

La fiaskita puĉo estis sekvata de urĝa stato kaj ekscesaj aranĝoj, kies celo estas puni ĉiujn individuojn suspektitajn pri rilato kun la provo de puĉo. La turkaj aŭtoritatoj nun malliberigas la ĵurnalistojn, fermas radiojn kaj televidajn kanalojn, kaj cenzuras Interreton por silentigi la kritikojn.

90 ĵurnalistoj estas en malliberejo, kaj pli ol 130 amasinformiloj estis malpermesitaj de post mezjulio. 2500 ĵurnalistoj ne plu havas laborpostenon, kaj arestmandatoj estis lanĉitaj kontraŭ dekduoj da laboristoj en amasinformiloj. Kelkaj familioj de ĵurnalistoj, kiuj kaŝiĝis aŭ fuĝis, estis arestitaj por trudi ĵurnalistojn submetiĝi. Laboristoj de amasinformiloj, ĵurnalistoj kaj defendantoj de gazetara libereco el la tuta mondo, kuniĝis kun la protestoj, postulante liberigon de ĉiuj ĵurnalistoj malliberigitaj en Turkio.